36 boys

36 Boys var en bande som primært besto av tyrkiske innvandrere i Berlin-Kreuzberg.

Banden var aktiv fra slutten av 1980-årene  frem til midten av 1990-årene. I tillegg til tyrkere var det også andre nasjonaliter blant bandens 300–400 medlemmer. Banden opererte i området fra Kottbusser Tor til boligområdene mellom Naunynstraße og Waldemarstraße, og videre over til Görlitzer Bahnhof. Bandens graffiti bredte seg over hele Berlin. I Kreuzberg begynte de å utvide bandens revir. Banden tok navn etter det tidligere postdistriktet i Berlin, Südost 36 eller SO 36. Ideen til navnet kom fra Attila Murat Aydın, en pioner i rapscenen i Berlin.

36 Boys var alliert med 36 Juniors, som var kjent for å være mer voldelige. I begynnelsen av 1990-årene slåss banden mot Nazister og Skinheads om revir i Jungfernheide-parken. Andre rivaliserende bander var Warriors fra Schlesisches Tor og Black Panthers fra Wedding. Under mai-urolighetene i Kreuzberg (1987) knyttet banden seg til de autonome, men alliansen var kortvarig på grunn av bandens manglende politisk orientering.

I 2007 ansatte senatet i Berlin flere tidligere medlemmer av 36 Boys som gatemedarbeidere i Kreuzberg for å bidra til å forebygge ungdomskriminalitet. Området omkring Naunynstraße, bandens tilholdssted ble dengang erklært for et no-go område av senatet.

Etter oppløsningen av banden gikk de tidligere bandemedlemmene hver til sitt. Noen forble i kriminelle miljøer, mens andre, for eksempel kokken Tim Raue (utmerket av restaurant-guiden Gault-Millau), gjorde en lovlydig karriere. Noen ble sosialarbeidere i lokale boligprosjekter og ungdomssentre. Tidligere medlem Sinan Tosun har åpnet en butikk nær Kottbusser Tor, der han selger klær med "36 Boys"-merke. Hans bror, den profesjonelle bokseren Muzaffer Tosun, var også medlem av 36 Boys, det var også rapperen Killa Hakan og skuespiller og filmregissør Neco Çelik.

I tyske medier ble banden skildret som en prototypisk innvandrerbande.

Referanser

Kilder 
 Hakan Durmuş, Kreuzberg City Mekanım, Kreuzberg, Berlin 2010, 
 Muci Tosun, Kreuzberg Masalı, Kruezberg, Berlin 2009, ISBN 3-88022-044-1
 Murat Güngör og Hannes Loh: Fear of a Kanak planet: HipHop zwischen Weltmusik und Nazi-Rap, Hannibal, Planegg 2002, ISBN 3-85445-210-1 (side 200)
 Klaus Farin og Eberhard Seidel-Pielen: Krieg in den Städten: Jugendgangs in Deutschland, Rotbuch, Berlin 1991, ISBN 3-88022-044-1

Gjenger
Tysklands historie (etter 1990)